Yield Curve ขยับตัวอยู่ในกรอบแคบๆ
เกาะติดข่าว ข่าวร้อน ข่าวเด่น ข่าววันนี้ ข่าวการเมือง ประเด็นการเมือง ข่าวเศรษฐกิจ ข่าวกีฬา ท่องเที่ยว บันเทิง ดูดวง สลากกินแบ่งรัฐบาล คลิปวีดีโอ ทันเหตุการณ์ทุกแง่มุม โดยทีมงานโพสต์ทูเดย์
20 ส.ค. 2554

...สมาคมตลาดตราสารหนี้ไทย
ภาวะตลาดตราสารหนี้ (17–21 พ.ค. 2553) มีมูลค่าการซื้อขายรวมทั้งสิ้น 1,359,487.13 ล้านบาท และมีมูลค่าการซื้อขายเฉลี่ยต่อวันอยู่ที่ 453,162.38 ล้านบาท ทั้งนี้จากข้อมูลตลอดทั้งสัปดาห์พบว่า มูลค่าการซื้อขายโดยรวมทั้งหมดสามารถแบ่งเป็นมูลค่าการซื้อขายแบบ Outright ที่ 79,358.14 ล้านบาท หรือคิดเป็นร้อยละ 5.84 ของมูลค่าการซื้อขายรวม ทั้งนี้มูลค่าการซื้อขายแบบ Outright เมื่อแยกตามประเภทของตราสารแล้วนั้น พบว่า พันธบัตรองค์กรภาครัฐ (State Agency Bond) มีปริมาณการซื้อขายเท่ากับ 66,214.52 ล้านบาท คิดเป็นสัดส่วนร้อยละ 83.44 ลดลงจากสัปดาห์ก่อนร้อยละ 74.87 ตามมาด้วย พันธบัตรรัฐบาล (Government Bond) มีมูลค่าการซื้อขายเท่ากับ 11,718.85 ล้านบาท คิดเป็นสัดส่วนร้อยละ 14.77 ลดลงจากสัปดาห์ก่อนร้อยละ 70.62 ต่อมาเป็น ตั๋วเงินคลัง (Treasury Bill) มีมูลค่าการซื้อขายเท่ากับ 1,003.45 ล้านบาท คิดเป็นสัดส่วนร้อยละ 1.26 ลดลงจากสัปดาห์ก่อนร้อยละ 94.50 ทางด้าน หุ้นกู้เอกชน (Corporate Bond) มีมูลค่าการซื้อขายเท่ากับ 2.38 ล้านบาท และ พันธบัตรรัฐวิสาหกิจ (State Owned Enterprise Bond) มีมูลค่าการซื้อขายเท่ากับ 0.10 ล้านบาท
สำหรับตราสารหนี้ที่มีปริมาณการซื้อขายแบบ Outright สูงสุดเป็นสามอันดับแรก เมื่อแบ่งตามประเภทของตราสารหนี้มีดังต่อไปนี้ คือ ในส่วนของ พันธบัตรรัฐบาล คือ รุ่น LB16NA, LB155A และ LB171A มีมูลค่าการซื้อขายในแต่ละรุ่นเท่ากับ 5,549.54 ล้านบาท 2,330.19 ล้านบาท และ 1,693.14 ล้านบาท ตามลำดับ ส่วน พันธบัตรรัฐวิสาหกิจและพันธบัตรองค์กรภาครัฐ ปริมาณการซื้อขายสูงสุดสามอันดับแรก คือ พันธบัตรธนาคารแห่งประเทศไทย รุ่น CB10819B, CB10601A และ CB10531A มูลค่า 12,694.96 ล้านบาท 8,096.83 ล้านบาท และ 7,714.50 ล้านบาท ตามลำดับ
สำหรับ หุ้นกู้ภาคเอกชน นั้น มีการซื้อขายเฉพาะหุ้นกู้เพียง 2 รุ่น คือ หุ้นกู้ของบริษัท ไมเนอร์ อินเตอร์เนชั่นแนล (MINT137A (A)) มูลค่าการซื้อขาย 2,061.61 ล้านบาท และหุ้นกู้ของบริษัท ปตท. (PTTC13OA (AAA)) มูลค่าการซื้อขาย 313.40 ล้านบาท
การเคลื่อนไหวของอัตราผลตอบแทนพันธบัตรรัฐบาล ขยับตัวอยู่ในกรอบแคบๆ โดยสามารถสรุปการเคลื่อนไหวของแต่ละช่วงอายุพันธบัตรรัฐบาลได้ดังนี้ คือ พันธบัตรอายุคงเหลือ 1 ถึง 6 เดือน อัตราผลตอบแทนปรับตัวเพิ่มขึ้นประมาณบวก 1 bp. พันธบัตรระยะสั้นอายุ 1 ถึง 3 ปี อัตราผลตอบแทนปรับตัวเพิ่มขึ้นประมาณบวก 3 bp. สำหรับพันธบัตรระยะกลาง 5 ถึง 10 ปี อัตราผลตอบแทนปรับตัวขึ้นลงอยู่ระหว่างลบ 3 ถึงบวก 5 bp. และระยะยาวมากกว่า 10 ปี อัตราผลตอบแทนปรับตัวลดลงอยู่ระหว่างลบ 1 ถึงลบ 5 bp.